Mitholzin ammusvaraston räjähdys

Mitholzin ammusvaraston räjähdys tapahtui 19. joulukuuta 1947 Sveitsin Kandergrundissa, Mitholzin kylässä. Armeijan ammusvarastossa sattui useita räjähdyksiä noin kello 23 alkaen. Räjähdykset irrottivat kalliosta noin 10 000 tonnia kivimurskaa. Tapahtuma on Sveitsin suurin räjähdysonnettomuus. Räjähdysten syytä ei tiedetä.

Kallioluolissa oli varastoituna 7 000 tonnia erilaisia ampumatarvikkeita. Puolustus-, väestönsuojelu- ja urheiluministeriön (VBS) vuonna 2018 aloittamassa selvityksessä epäillään, että jopa puolet räjähdysaineesta on edelleen kivimassojen alla hautautuneena. Räjähdys-, myrkky- ym. riskien poistamiseksi räjähdysalue olisi raivattava. Lähiasukkaat olisi evakuoitava raivauksen ajaksi, jopa kymmeneksi vuodeksi pois alueelta. Suunnitelmat ovat alustavia ja toteutetaan aikaisintaan 2030-luvulla.

Lähteet

Aiheesta muualla 

 
		

Kandergrund
Onnettomuudet Sveitsissä
Vuoden 1947 onnettomuudet